CELEX: 32017D1768
Language: fi
Date: 2017-09-25 00:00:00
Title: Neuvoston täytäntöönpanopäätös (EU) 2017/1768, annettu 25 päivänä syyskuuta 2017, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide

28.9.2017   
            
            
               FI
            
            
               Euroopan unionin virallinen lehti
            
            
               L 250/71
            
         NEUVOSTON TÄYTÄNTÖÖNPANOPÄÄTÖS (EU) 2017/1768,
   annettu 25 päivänä syyskuuta 2017,
   luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Direktiivin 2006/112/EY 287 artiklan 19 alakohdan mukaan Kroatia voi myöntää vapautuksen arvonlisäverosta sellaisille verovelvollisille, joiden vuosittainen liikevaihto on kansallisena valuuttana sen liittymispäivänä voimassa olleen muuntokurssin mukaan enintään 35 000 euroa.
            
         
               (2)
            
            
               Kroatia pyysi 20 päivänä joulukuuta 2016 komissiossa vastaanotetuksi kirjatulla kirjeellä lupaa ottaa käyttöön direktiivin 2006/112/EY 287 artiklasta poikkeava erityistoimenpide, jäljempänä ’erityistoimenpide’, jotta Kroatia voisi vapauttaa 1 päivästä tammikuuta 2018 alkaen arvonlisäverosta sellaiset verovelvolliset, joiden vuosittainen liikevaihto on kansallisena valuuttana enintään 45 000 euroa.
            
         
               (3)
            
            
               Pieniä yrityksiä koskeva erityisjärjestelmän soveltamisen korkeampi raja-arvo on yksinkertaistamistoimenpide, koska sillä voidaan vähentää huomattavasti pienten yritysten arvonlisäverovelvoitteita.
            
         
               (4)
            
            
               Komissio ilmoitti direktiivin 2006/112/EY 395 artiklan 2 kohdan toisen alakohdan mukaisesti Kroatian pyynnöstä muille jäsenvaltioille 13 päivänä maaliskuuta 2017 päivätyllä kirjeellä. Komissio ilmoitti Kroatialle 14 päivänä maaliskuuta 2017 päivätyllä kirjeellä saaneensa kaikki hakemuksen arviointia varten tarvittavat tiedot.
            
         
               (5)
            
            
               Kroatian toimittamien tietojen mukaan mahdollisesti noin 9 000 verovelvollista voisi hyödyntää erityistoimenpidettä direktiivin 2006/112/EY XI osaston 2 luvussa säädettyjen arvonlisäverovelvoitteidensa keventämiseksi. Lisäksi se vähentäisi verohallintoon kohdistuvaa rasitetta ja yksinkertaistaisi veronkantoa.
            
         
               (6)
            
            
               Koska erityistoimenpide vähentää pienten yritysten arvonlisäverovelvoitteita, Kroatialle olisi annettava lupa soveltaa sitä rajoitetun ajan. Verovelvollisten olisi edelleen voitava valita tavanomaiset arvonlisäverojärjestelyt.
            
         
               (7)
            
            
               Koska pienten yritysten erityisjärjestelmää koskevaa direktiivin 2006/112/EY 281–294 artiklaa tarkastellaan parhaillaan uudelleen, on mahdollista, että direktiivi, jolla muutetaan kyseisiä säännöksiä, tulee voimaan ennen poikkeuksen voimassaoloajan päättymistä.
            
         
               (8)
            
            
               Kroatian toimittamista tiedoista ilmenee, että korotetulla raja-arvolla on vain vähäinen vaikutus lopullisessa kulutusvaiheessa kerättävien verotulojen kokonaismäärään.
            
         
               (9)
            
            
               Poikkeuksella ei ole vaikutusta arvonlisäverosta saataviin unionin omiin varoihin, koska Kroatia tekee kompensaatiolaskelman neuvoston asetuksen (ETY, Euratom) N:o 1553/89 (2) 6 artiklan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä direktiivin 2006/112/EY 287 artiklan 19 alakohdassa säädetään, Kroatialle annetaan lupa vapauttaa arvonlisäverosta sellaiset verovelvolliset, joiden vuosittainen liikevaihto on kansallisena valuuttana sen liittymispäivänä voimassa olleen muuntokurssin mukaan enintään 45 000 euroa.
   2 artikla
   Tämä päätös tulee voimaan päivänä, jona se annetaan tiedoksi.
   Tätä päätöstä sovelletaan 1 päivästä tammikuuta 2018 alkaen 31 päivään joulukuuta 2020 tai sellaisen direktiivin voimaantulopäivään asti, jolla muutetaan direktiivin 2006/112/EY 281–294 artiklaa, sen mukaan, kumpi näistä ajankohdista on aikaisempi.
   3 artikla
   Tämä päätös on osoitettu Kroatian tasavallalle.
   
      Tehty Brysselissä 25 päivänä syyskuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL L 347, 11.12.2006, s. 1.
   
      (2)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).